section_heading: Životopis
paragraph_text: Rođen je u plemićkoj obitelji, u Grisacu (Languedoc, Francuska), pridružio se benediktinskom redu, a zaređen je u Chiracu. Studirao je teologiju i kanonsko pravo na sveučilištima u Toulouseu, Montpellieru, Parizu i Avignonu. Proglašen doktorom 1342. Bio je profesor kanonskog prava u Montpellieru i drugim sveučilištima. Generalni vikar dijeceze u Clermontu i Uzesu. Prior, zatim gvardijan Notre-Dame du Pré. Za Svetu Stolicu je 1354. i 1360. obavljao diplomatske poslove u Italiji. Od 1361. gvardijan je samostana Sv. Viktora u Marseilleu. Ponovno je 1362. bio na diplomatskom zadatku kod kraljice Ivane Napuljske, kad je dobio vijest da je izabran za Papu.